《次韵答庄国华仪宾三首 其一》
明代·林光

七夕谁家送酒频，南阳一骑走红尘。铜鞮唱月延今我，岘石沉江笑昔人。

秋嶂挥杯添话柄，暮云翘首忆儒绅。常疑诸葛增烦恼，不向隆中作逸民。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。